

ที่ ๐๘๐4.1/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มีนาคม 2564

เรื่อง โครงการเพิ่มประสิทธิภาพการปฏิบัติงานด้านกฎหมาย ระเบียบ และเรื่องร้องทุกข์ ประจำปีงบประมาณ

 พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายละเอียดโครงการฝึกอบรม จำนวน 1 ชุด

 2. ตารางการอบรม จำนวน 1 ฉบับ

 3. แบบตอบรับการเข้าร่วมอบรม จำนวน 1 ฉบับ

 ด้วยกรมส่งเสริมการปกครองท้องถิ่น ได้จัดทำโครงการเพิ่มประสิทธิภาพการปฏิบัติงานด้านกฎหมาย ระเบียบ และเรื่องร้องทุกข์ ประจำปีงบประมาณ พ.ศ. 2564 ให้กับผู้ดำรงตำแหน่งผู้อำนวยการกลุ่มงานกฎหมาย ระเบียบ และเรื่องร้องทุกข์, ข้าราชการที่ปฏิบัติงานด้านกฎหมายของสำนักงานส่งเสริม การปกครองท้องถิ่นจังหวัด และท้องถิ่นอำเภอ รวมจังหวัดละ 3 คน โดยมีวัตถุประสงค์เพื่อเพิ่มความรู้ความสามารถให้กับบุคลากรที่ปฏิบัติงานด้านกฎหมายและระเบียบที่เกี่ยวข้องกับการให้คำปรึกษาองค์กรปกครองส่วนท้องถิ่น ทั้งในส่วนภูมิภาคและส่วนกลาง ให้มีประสิทธิภาพ สร้างความเชื่อมั่น และความน่าเชื่อถือให้กับองค์กรปกครองส่วนท้องถิ่น ในการให้คำแนะนำแนวทางการปฏิบัติงานอย่างถูกต้อง ชัดเจน ระหว่างวันที่ 26 – 28 เมษายน 2564 ณ โรงแรมอะเดรียติกพาเลซ ถนนวิทยุ แขวงมักกะสัน เขตราชเทวี กรุงเทพมหานคร

 กรมส่งเสริมการปกครองท้องถิ่น พิจารณาแล้วเพื่อให้การดำเนินการเป็นไปตามวัตถุประสงค์ จึงขอความร่วมมือจังหวัดให้แจ้งกลุ่มเป้าหมาย เข้ารับการอบรมตามโครงการดังกล่าว โดยให้ส่งแบบตอบรับ การเข้าร่วมอบรมให้กรมส่งเสริมการปกครองท้องถิ่น ภายในวันที่ 9 เมษายน 2564 ทางไปรษณีย์อิเล็กทรอนิกส์ Seminar\_lawdla@hotmail.com หรือ Group Line “Seminar Law DLA Group” รายละเอียดตามสิ่งที่ส่งมาด้วย 3 ทั้งนี้ กรมส่งเสริมการปกครองท้องถิ่นจะเป็นผู้รับผิดชอบค่าอาหาร ค่าอาหารว่างและเครื่องดื่ม และค่าที่พักในระหว่างการอบรม สำหรับค่าพาหนะ และค่าใช้จ่ายอื่นในระหว่างการเดินทางให้เบิกจ่ายจากต้นสังกัด

จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองกฎหมายและระเบียบท้องถิ่น

รอง ..............................

ผอ.กม. .........................

หน.ฝ.บห. .................... พิมพ์/ทาน ...................

ฝ่ายบริหารทั่วไป

โทร. ๐-๒๒๔๑-๙๐3๖ โทรสาร 0-2241-9036

ผู้ประสานงาน : นางนราวดี ธารณ์ญาโณทัย โทร. 08-0047-9051